  Туспуктэм: Григорий Фомин Наталия Сильвестрова Удмуртиын 11-17 толсуре пуэд но паласькись лек вирус инфекциос вӧлмемен сэрен кык нылпи садэз, озьы ик 10 школаысь 12 классэз но 11 нылпи садысь 12 группаез ворсазы. Со сярысь Роспотребнадзорлэн элькунъя управлениезлэн пресс-службаез ивортӥз. Кылем арня ӵоже элькунысь эмъюртъёсы 13 сюрс 599 адями кынмам висёнъёсын вазиськиз, со пӧлысь 52 процентэз – 14 аресозь пиналъёс. Коронавирусэн 2 сюрс 255 мурт черлаз. Тодэ вайытом, арня азьвыл Удмуртиын 13 сюрс 511 адями паласькись лек вирус инфекциосын эмъюрттэтлы вазиськиз вал. Ватсалом, Удмуртиын 770 сюрс пала адями пуэдлэсь прививка пуктӥз. Тегъёс: Тазалык пуэд Удмуртия Роспотребнадзор  